|  |
| --- |
| **PRAVILNIK****O KALENDARU OBRAZOVNO-VASPITNOG RADA OSNOVNE ŠKOLE ZA ŠKOLSKU 2018/2019. GODINU***("Sl. glasnik RS - Prosvetni glasnik", br. 10/2018)* |

**Član 1**

Ovim pravilnikom utvrđuje se kalendar za ostvarivanje obrazovno-vaspitnog rada osnovne škole za školsku 2018/2019. godinu.

**Član 2**

Ostali obavezni i fakultativni oblici obrazovno-vaspitnog rada utvrđeni nastavnim planom i programom za osnovne škole planiraju se godišnjim planom rada.

**Član 3**

Nastava i drugi oblici obrazovno-vaspitnog rada u osnovnoj školi ostvaruju se u toku dva polugodišta.

Prvo polugodište počinje u ponedeljak, 3. septembra 2018. godine, a završava se u četvrtak, 31. januara 2019. godine.

Drugo polugodište počinje u ponedeljak, 18. februara 2019. godine.

Drugo polugodište završava se u petak, 31. maja 2019. godine za učenike osmog razreda, odnosno u petak, 14. juna 2019. godine za učenike od prvog do sedmog razreda.

**Član 4**

Obavezni oblici obrazovno-vaspitnog rada iz člana 1. ovog pravilnika za učenike od prvog do sedmog razreda, ostvaruje se u 36 petodnevnih nastavnih sedmica, odnosno 180 nastavnih dana.

Obrazovno-vaspitni rad za učenike osmog razreda ostvaruje se u 34 petodnevne nastavne sedmice, odnosno 170 nastavnih dana.

U okviru 36, odnosno 34 petodnevne nastavne sedmice, škola je u obavezi da godišnjim planom rada ravnomerno rasporedi dane u sedmici.

Svaki dan u sedmici neophodno je da bude zastupljen 36, odnosno 34 puta.

**Član 5**

Nastavni plan i program za osnovnu muzičku i osnovnu baletsku školu ostvaruje se prema godišnjem planu rada škole u petodnevnim ili šestodnevnim nastavnim sedmicama, u skladu sa zakonom.

**Član 6**

U toku školske godine učenici imaju jesenji, zimski, prolećni i letnji raspust.

Jesenji raspust počinje u petak, 9. novembra 2018. godine, a završava se u ponedeljak, 12. novembra 2018. godine.

Zimski raspust ima dva dela - prvi deo počinje u četvrtak, 3. januara 2019. godine, a završava se u utorak, 8. januara 2019. godine, a drugi deo počinje u petak, 1. februara 2019. godine, a završava se u četvrtak, 14. februara 2019. godine.

Prolećni raspust počinje u utorak, 30. aprila 2018. godine, a završava se u petak, 3. maja 2019. godine.

Za učenike od prvog do sedmog razreda, letnji raspust počinje u ponedeljak, 17. juna 2019. godine, a završava se u petak, 30. avgusta 2019. godine. Za učenike osmog razreda letnji raspust počinje po završetku završnog ispita, a završava se u petak, 30. avgusta 2019. godine.

**Član 7**

U školi se praznuju državni i verski praznici, u skladu sa Zakonom o državnim i drugim praznicima u Republici Srbiji ("Službeni glasnik RS", br. 43/01, 101/07 i 92/11). U školi se praznuje radno Dan sećanja na srpske žrtve u Drugom svetskom ratu, Sveti Sava - Dan duhovnosti, Dan sećanja na žrtve holokausta, genocida i drugih žrtava fašizma u Drugom svetskom ratu, Dan pobede i Vidovdan - spomen na Kosovsku bitku.

Dan sećanja na srpske žrtve u Drugom svetskom ratu praznuje se 21. oktobra 2018. godine, Sveti Sava 27. januara 2019. godine, Dan sećanja na žrtve holokausta, genocida i drugih žrtava fašizma u Drugom svetskom ratu 22. aprila 2019. godine, Dan pobede 9. maja 2019. godine, Vidovdan 28. juna 2019. godine

Sveti Sava i Vidovdan se praznuju radno, bez održavanja nastave, a Dan sećanja na srpske žrtve u Drugom svetskom ratu, Dan sećanja na žrtve holokausta, genocida i drugih žrtava fašizma u Drugom svetskom ratu i Dan pobede su nastavni dani, izuzev kad padaju u nedelju.

Četvrtak, 8. novembar 2018. godine obeležava se kao Dan prosvetnih radnika.

**Član 8**

Učenici i zaposleni u školi imaju pravo da ne pohađaju nastavu, odnosno da ne rade u dane sledećih verskih praznika, i to:

1) pravoslavci - na prvi dan krsne slave;

2) pripadnici Islamske zajednice - 21. avgusta 2018. godine, na prvi dan Kurbanskog bajrama i 4. juna 2019. godine, na prvi dan Ramazanskog bajrama;

3) pripadnici Jevrejske zajednice - 19. septembra 2018. godine, na prvi dan Jom Kipura;

4) pripadnici verskih zajednica koje obeležavaju verske praznike po Gregorijanskom kalendaru - 25. decembra 2018. godine, na prvi dan Božića;

5) pripadnici verskih zajednica koje obeležavaju verske praznike po Julijanskom kalendaru - 7. januara 2019. godine, na prvi dan Božića;

6) pripadnici verskih zajednica koje obeležavaju dane vaskršnjih praznika po Gregorijanskom i Julijanskom kalendaru - počev od Velikog petka, zaključno sa drugim danom Vaskrsa (katolici - od 19. aprila do 22. aprila 2019. godine; pravoslavni od 26. aprila do 29. aprila 2019. godine).

**Član 9**

Godišnjim planom rada škola će utvrditi ekskurzije i vreme kada će nadoknaditi nastavne dane u kojima su se ostvarivale ekskurzije.

Ako je dan škole nastavni dan prema kalendaru, škola će taj dan nadoknaditi na način koji utvrdi godišnjim planom rada.

**Član 10**

Vreme saopštavanja uspeha učenika i podela đačkih knjižica na kraju prvog polugodišta, škola utvrđuje godišnjim planom rada, u skladu sa ovim pravilnikom.

Vreme podele svedočanstava, kao i vreme podele diploma, škola utvrđuje godišnjim planom rada, u skladu sa ovim pravilnikom.

Svečana podela đačkih knjižica, učenicima od prvog do sedmog razreda, na kraju drugog polugodišta, obaviće se u četvrtak, 28. juna 2019. godine.

Saopštavanje uspeha učenika muzičke i baletske škole na kraju drugog polugodišta i podela svedočanstava i diploma obaviće se u skladu sa godišnjim planom rada škole, u skladu sa ovim pravilnikom.

**Član 11**

Učenici osmog razreda polagaće probni završni ispit u petak, 12. aprila 2019. godine i u subotu, 13. aprila 2019. godine, a završni ispit u ponedeljak, 17. juna 2019. godine, utorak, 18. juna 2019. godine i sredu, 19. juna 2019. godine.

**Član 12**

Tabelarni pregled kalendara obrazovno-vaspitnog rada osnovne škole za školsku 2018/2019. godinu odštampan je uz ovaj pravilnik i čini njegov sastavni deo.

**Član 13**

Ovaj pravilnik stupa na snagu osmog dana od dana objavljivanja u "Službenom glasniku RS - Prosvetnom glasniku".

**TABELARNI PREGLED KALENDARA OBRAZOVNO-VASPITNOG RADA
OSNOVNE ŠKOLE ZA ŠKOLSKU 2018/2019. GODINU**



|  |
| --- |
| **PRAVILNIK****O KALENDARU OBRAZOVNO-VASPITNOG RADA SREDNJIH ŠKOLA ZA ŠKOLSKU 2018/2019. GODINU***("Sl. glasnik RS - Prosvetni glasnik", br. 10/2018)* |

**Član 1**

Ovim pravilnikom utvrđuje se kalendar za ostvarivanje obaveznih oblika obrazovno-vaspitnog rada (teorijska nastava, praktična nastava i vežbe) u gimnaziji, umetničkoj i stručnoj školi, za školsku 2018/2019. godinu.

**Član 2**

Ostali obavezni i fakultativni oblici obrazovno-vaspitnog rada, utvrđeni nastavnim planom i programom za gimnazije, umetničke i stručne škole, planiraju se godišnjim planom rada.

**Član 3**

Obavezne oblike obrazovno-vaspitnog rada iz člana 1. ovog pravilnika srednje škole ostvaruju na godišnjem nivou:

U gimnaziji:

- u I, II i III razredu u 37 petodnevnih nastavnih sedmica, odnosno 185 nastavnih dana;

- u IV razredu u 33 petodnevne nastavne sedmice, odnosno 165 nastavnih dana. U okviru 37 odnosno 33 petodnevne nastavne sedmice, gimnazija je u obavezi da godišnjim planom rada ravnomerno rasporedi dane u sedmici.

Svaki dan u sedmici, neophodno je da bude zastupljen 37 puta, odnosno 33 puta.

U stručnoj školi:

- u I i II razredu trogodišnjeg i I, II i III razredu četvorogodišnjeg obrazovanja u 37 petodnevnih nastavnih sedmica, odnosno 185 nastavnih dana;

- u III razredu trogodišnjeg i IV razredu četvorogodišnjeg obrazovanja u 34 petodnevne nastavne sedmice, odnosno 170 nastavnih dana.

U okviru 37, odnosno 34 petodnevne nastavne sedmice, stručna škola je u obavezi da godišnjim planom rada ravnomerno rasporedi dane u sedmici.

Svaki dan u sedmici neophodno je da bude zastupljen 37 puta, odnosno 34 puta.

**Član 4**

Nastavni plan i program za umetničke škole u I, II, III i IV razredu ostvaruje se prema godišnjem planu rada škole u petodnevnim ili šestodnevnim nastavnim sedmicama, u skladu sa zakonom.

**Član 5**

Nastava i drugi oblici obrazovno-vaspitnog rada ostvaruju se u dva polugodišta.

Prvo polugodište počinje u ponedeljak 3. septembra 2018. godine, a završava se u četvrtak, 31. januara 2019. godine.

Drugo polugodište počinje u ponedeljak, 18. februara 2019. godine, a završava se u petak, 21. juna 2019. godine.

Drugo polugodište za učenike IV razreda gimnazije završava se u četvrtak, 24. maja 2019. godine, a za učenike III razreda trogodišnjeg i IV razreda četvorogodišnjeg obrazovanja stručnih škola u petak, 31. maja 2019. godine.

Drugo polugodište za učenike I i II razreda, odnosno I, II i III razreda četvorogodišnjeg obrazovanja stručnih škola, za koje je nastavnim planom i programom propisana realizacija profesionalne prakse prema individualnom planu realizacije ove prakse za svakog učenika, završava se najkasnije u petak, 9. avgusta 2019. godine.

**Član 6**

U toku školske godine učenici imaju zimski, prolećni i letnji raspust.

Zimski raspust ima dva dela - prvi deo počinje u ponedeljak, 31. decembra 2018. godine, završava se u utorak, 8. januara 2019. godine, a drugi deo počinje u petak, 1. februara 2019. godine, a završava se u četvrtak, 14. februara 2019. godine.

Prolećni raspust počinje u petak, 26. aprila 2019. godine, a završava se u petak, 3. maja 2019. godine.

Za učenike prvog, drugog i trećeg razreda gimnazije i četvorogodišnjih srednjih stručnih škola i učenike prvog i drugog razreda srednjih trogodišnjih srednjih stručnih škola, letnji raspust počinje u petak, 21. juna 2019. godine, a završava se u subotu, 31. avgusta 2019. godine.

Za učenike četvrtog razreda gimnazije, četvrtog razreda četvorogodišnjih i trećeg razreda trogodišnjih srednjih stručnih škola, letnji raspust počinje po završetku maturskog/završnog ispita, a završava se u subotu, 31. avgusta 2019. godine.

**Član 7**

U školi se praznuju državni i verski praznici, u skladu sa Zakonom o državnim i drugim praznicima u Republici Srbiji ("Službeni glasnik RS", br. 43/01, 101/07 i 92/11). U školi se praznuje radno Dan sećanja na srpske žrtve u Drugom svetskom ratu, Sveti Sava - Dan duhovnosti, Dan sećanja na žrtve holokausta, genocida i drugih žrtava fašizma u Drugom svetskom ratu, Dan pobede i Vidovdan - spomen na Kosovsku bitku.

Dan sećanja na srpske žrtve u Drugom svetskom ratu praznuje se 21. oktobra 2018. godine, Sveti Sava 27. januara 2019. godine, Dan sećanja na žrtve holokausta, genocida i drugih žrtava fašizma u Drugom svetskom ratu 22. aprila 2019. godine, Dan pobede 9. maja 2019. godine, Vidovdan 28. juna 2019. godine.

Sveti Sava i Vidovdan se praznuju radno, bez održavanja nastave, a Dan sećanja na srpske žrtve u Drugom svetskom ratu, Dan sećanja na žrtve holokausta, genocida i drugih žrtava fašizma u Drugom svetskom ratu i Dan pobede su nastavni dani, izuzev kad padaju u nedelju.

Sreda, 8. novembar 2018. godine obeležava se kao Dan prosvetnih radnika.

**Član 8**

Učenici i zaposleni u školi imaju pravo da ne pohađaju nastavu, odnosno da ne rade u dane sledećih verskih praznika, i to:

1) pravoslavci - na prvi dan krsne slave;

2) pripadnici Islamske zajednice - 21. avgusta 2018. godine, na prvi dan Kurbanskog bajrama i 4. juna 2019. godine, na prvi dan Ramazanskog bajrama;

3) pripadnici Jevrejske zajednice - 19. septembra 2018. godine, na prvi dan Jom Kipura;

4) pripadnici verskih zajednica koje obeležavaju verske praznike po Gregorijanskom kalendaru - 25. decembra 2018. godine, na prvi dan Božića;

5) pripadnici verskih zajednica koje obeležavaju verske praznike po Julijanskom kalendaru - 7. januara 2019. godine, na prvi dan Božića;

6) pripadnici verskih zajednica koje obeležavaju dane vaskršnjih praznika po Gregorijanskom i Julijanskom kalendaru - počev od Velikog petka, zaključno sa drugim danom Vaskrsa (katolici - od 19. aprila do 22. aprila 2019. godine; pravoslavni od 26. aprila do 29. aprila 2019. godine).

**Član 9**

Godišnjim planom rada škola će utvrditi ekskurzije i vreme kada će nadoknaditi nastavne dane u kojima su se ostvarivale ekskurzije.

Ako je dan škole nastavni dan prema kalendaru, škola će taj dan nadoknaditi na način koji utvrdi godišnjim planom rada.

**Član 10**

Vreme saopštavanja uspeha učenika i podela đačkih knjižica na kraju prvog polugodišta, škola utvrđuje godišnjim planom rada, u skladu sa ovim pravilnikom.

Vreme podele svedočanstava, polaganje završnog ispita na kraju trogodišnjeg obrazovanja i maturskog ispita na kraju četvorogodišnjeg obrazovanja, kao i vreme podele diploma, škola utvrđuje godišnjim planom rada, u skladu sa ovim pravilnikom.

**Član 11**

Prijemni ispiti za upis učenika u srednje škole, za školsku 2019/2020. godinu, biće organizovani prema sledećem kalendaru:

- prijemni ispit za upis u srednje škole u kojima se deo nastave odvija na stranom jeziku: subota, 25. maj i nedelja 26. maj 2019. godine;

- prijemni ispit za upis u srednje muzičke škole: petak, 31. maj 2019. godine, subota, 1. jun 2019. godine i nedelja, 2. jun 2019. godine;

- prijemni ispit za upis u srednje baletske škole: nedelja, 2. jun 2019. godine, ponedeljak, 3. jun 2019. godine i utorak, 4. jun 2019. godine;

- prijemni ispit za upis u srednje umetničke škole likovne oblasti: petak, 31. maj 2019. godine, subota, 1. jun 2019. godine i nedelja, 2. jun 2019. godine;

- prijemni ispit za upis u Matematičku gimnaziju i odeljenja Matematičke gimnazije: subota, 1. jun 2019. godine;

- prijemni ispit za upis u filološke gimnazije i odeljenja filološke gimnazije: subota, 1. jun 2019. godine i nedelja, 2. jun 2019. godine;

- prijemni ispit za upis u odeljenja obdarenih za fiziku i računarstvo i informatiku: nedelja, 2. jun 2019. godine;

- predaja dokumenata za upis u Sportsku gimnaziju: subota, 1. jun 2019. godine i ponedeljak, 3. jun 2019. godine.

**Član 12**

Tabelarni pregled kalendara obrazovno-vaspitnog rada srednjih škola za školsku 2018/2019. godinu odštampan je uz ovaj pravilnik i čini njegov sastavni deo.

**Član 13**

Ovaj pravilnik stupa na snagu osmog dana od dana objavljivanja u "Službenom glasniku RS - Prosvetnom glasniku".

**TABELARNI PREGLED KALENDARA OBRAZOVNO-VASPITNOG RADA
SREDNJIH ŠKOLA ZA ŠKOLSKU 2018/2019. GODINU**

  